Pella (Jordan)

Pella (kjent på arabisk som Tabaqat Fahl, طبقة فحل) er en landsby og stedet for ruiner fra oldtiden i nordvestlige Jordan. Det ligger i Jordandalen en halv times kjøretur fra Irbid i den nordlige delen av landet, og rundt 130 km sør ligger Amman.

Pella har vært bosatt siden steinalderen og neolittisk tid. Det ble først nevnt i skriftlige kilder en gang på 1800-tallet f.Kr. i egyptiske inskripsjoner, dets navn Pella er gresk, muligens omdøpt til ære for Aleksander den stores fødested. Den romerske byen, som det gjenstår en del iøynefallende ruiner fra, fortrengte den greske byen. I løpet av denne perioden var Pella en av de byene som utgjorde Dekapolis.Atlas Tours: Pella, Jordan

Byen var stedet hvor en av de første kristne kirkene ble bygd. I henhold til Eusebius av Cæsarea var det hit kristne fra Jerusalem flyktet på 100-tallet som følge av jødisk-romerske krigene.Eusebius Church History

Rett nedenfor oldtidsstedet er det en moské som minner dødsfallet til en av profetens Muhammeds forkjempere som falt i slaget ved Fahl i januar 635.

 Arkeologi 
Sentrum av byen ble ødelagt av «det syvende jordskjelv», også kalt for Golanjordskjelvet i 749. En liten landsby gjenstår i området. Kun en liten andel av ruinene har blitt undersøkt. Universitetet i Sydney og Jordans departement for fortidsminner har utført utgravninger ved Pella siden 1979. I de siste årene har fokuset vært, ledet av Stephen Bourke, på stedets templer og administrative bygninger fra bronse- og jernalderen.The Near Eastern Archaeology Foundation, University of Sydney: Pella  Et kanaanittisk tempel ble avdekket i tidsrommet 1994 til 2003.Ben Churcher: «The Discovery of Pella's Canaanite temple» I mai 2010 annonserte Stephen Bourke oppdagelsen av en bymur og andre strukturer, som gikk tilbake i tid til rundt 3400 f.Kr., noe som indikerer at Pella var en bystat på omtrent samme tid som byene i Sumer begynte å ta form.«Jordan Valley - cradle of civilisations?» Jordan Times 31. mai 2010

 Referanser 

Kategori:Arkeologiske steder i Jordan
Kategori:Oldtidens Israel
Kategori:Oldtidsbyer
Kategori:Dekapolis
Kategori:Guvernementet Irbid